ไทยรัฐ
ไทยรัฐ () เป็นหนังสือพิมพ์รายวันภาษาไทย นำเสนอข่าวทั่วไป ที่มียอดจำหน่ายมากที่สุดในประเทศไทย จากการสำรวจเมื่อปี พ.ศ. 2523 ก่อตั้งโดยกำพล วัชรพล ปัจจุบันมี บริษัท วัชรพล จำกัด เป็นเจ้าของ, ยิ่งลักษณ์ วัชรพล เป็นผู้อำนวยการ และสราวุธ วัชรพล เป็นหัวหน้ากองบรรณาธิการ มีจำนวนพิมพ์ปัจจุบันที่ 1,000,000 ฉบับ ราคาจำหน่าย 10.00 บาท
สารเสรี
สารเสรีก่อตั้งเมื่อวันที่ 9 กรกฎาคม 2497 โดยมี จอมพล สฤษดิ์ ธนะรัชต์ ผู้บัญชาการทหารบก เป็นเจ้าของ มนาย ทนง ศรัทธาทิพย์ นักเขียนชื่อดังเป็นบรรณาธิการและพลเอกเนตร เขมะโยธินเป็นผู้อำนวยการต่อมาในวันที่ 20 พฤษภาคม พ.ศ. 2501 ทนงและทีมงานเกือบทั้งหมดได้ลาออกจากหนังสือพิมพ์ทำให้วันรุ่งขึ้นนายสุรจิตต์ จันทรสาขาน้องชายต่างมารดาของจอมพลสฤษดิ์ได้เข้ามาเป็นบรรณาธิการแทนพร้อมกับทีมงานชุดใหม่